व्यापार एवं अर्थव्यवस्था में गहराई लाने तथा सुदृढ़ बनाने के लिए भारत द्वारा प्रस्तुत निम्नलिखित कार्यक्रमों पर भी ब्रिक्स सदस्यों ने सहमति जताई : वाणिज्य विभाग द्वारा एक ब्रिक्स व्यापार मेला तथा 16-18 अगस्त 2021 तक क्रेता-विक्रेता वर्चुअल बैठक का आयोजन किया जाएगा; सूक्ष्म , लघु एवं मझोले उपक्रम मंत्रालय द्वारा 22 जुलाई 2021 को ब्रिक्स एमएसएमई पर गोलमेज का आयोजन किया जाएगा; भारतीय रिजर्व बैंक द्वारा 16 जुलाई तथा 13 अगस्त 2021 को सेवा व्यापार आंकड़ों पर दो कार्यशालाओं का आयोजन किया जाएगा।